9 rowers dood in skietgeveg met polisie | Netwerk24
Deur Nadine Ramongane 21 September 2019 19:08
Nege van hulle is doodgeskiet in ’n skietgeveg met die polisie, sê kapt. Nqobile Gwala, polisiewoordvoerder.
Die voorval het omstreeks 01:50 gebeur.
“Ons het ’n wenk gekry oor die beoogde rooftog. Toe die rowers daar opdaag en die polisie gewaar, het hulle begin skiet.
“Sewe mense is toe doodgeskiet. Terwyl lede van die polisie die perseel deursoek het, het nog twee verdagtes op die polisie losgebrand. Dié twee, wat in die besit van ongelisensieerde vuurwapens was, is toe ook doodgeskiet.”
Gwala sê daar is beslag gelê op drie gewere, ses pistole en plofstof.
’n 29-jarige man is ook in hegtenis geneem.
News24 berig Bheki Cele, minister van polisie, het die polisieoffisiere geloof omdat hulle nie net die rooftog gefnuik het nie, maar omdat hulle ook op die wapens beslag gelê het.
#sabcnews #sabckzn A 29-year-old suspect arrested in a shootout with police where 9 others were gunned down at Isipingo in Durban is currently receiving treatment for a minor injury. The suspects were about to rob businesses in the area. He will appear in court next week. pic.twitter.com/1p8czQeMHD
— Nonjabulo Mntungwa (@NjabuloMntungwa) September 21, 2019
Meer oor: Durban | Isipingo | Skietgeveg | Rowers
1 dood ná rooftog by Mall of Africa